ગુજરાત વિધાનસભાની ચૂંટણીમાં ભાજપ આગળ ના જીતવાનો અફસોસ ક્યાંકને ક્યાંક હાર્દિક પટેલના મનમાં હજી પણ છે. ગુજરાતમાં ભાજપની ઓછી બેઠકો પર જીતને લઇને તે અનેક મંચો પર પોતાની પ્રતિક્રિયા આ પહેલા પણ આપી ચૂક્યા છે. હાલમાં જ તેમણે ગુજરાતની ચૂંટણી મામલે બોલતા કહ્યું કે જો ગુજરાતની ચૂંટણીથી પહેલા રાહુલ ગાંધી સાથે મુલાકાત થઇ હોત તો ભારતીય જનતા પાર્ટી 99 બેઠકો પર નહીં ખાલી 79 બેઠકો પર જીતતી. હાર્દિકે કહ્યું કે ગુજરાતની ચૂંટણી પહેલા કોંગ્રેસ અધ્યક્ષ રાહુલ ગાંધીથી તેમણે મુલાકાત ના કરી તે તેમની એક ભૂલ હતી. હાર્દિકે જણાવ્યું કે જો તેવું ત્યારે થઇ ગયું હોત તો ચોક્કસથી ભારતીય જનતા પાર્ટી હાલ ગુજરાતમાં સત્તામાં ના હોત. પાટીદાર આરક્ષણ આંદોલનના નેતા તેવા 24 વર્ષીય હાર્દિક પટેલે આ વાત એક કાર્યક્રમ દરમિયાન જણાવી હતી. જે મુજબ જો બંને નેતાઓ પહેલા પણ ભાજપ વિરોધી કોઇ ઠોસ રણનીતિ અપનાવી શક્યા હોત તો હાલ વિપક્ષમાં બેઠેલી કોંગ્રેસ ચોક્કસ પણે સંપૂર્ણ બહુમતમાં હોત. સાથે જ તેમણે કહ્યું કે ગુજરાતની ચૂંટણી પહેલા હું ક્યારેય રાહુલ ગાંધીને મળ્યો નથી.